CELEX: 62011TN0316
Language: sk
Date: 2011-06-17 00:00:00
Title: Vec T-316/11: Žaloba podaná 17. júna 2011 — Kadio Morokro/Rada

30.7.2011   
            
            
               SK
            
            
               Úradný vestník Európskej únie
            
            
               C 226/30
            
         Žaloba podaná 17. júna 2011 — Kadio Morokro/Rada
   (Vec T-316/11)
   2011/C 226/59
   Jazyk konania: francúzština
   
      Účastníci konania
   
   
      Žalobca: Mathieu Kadio Morokro (Cocody, Pobrežie Slonoviny) (v zastúpení: S. Le Damany, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2011/221/SZBP zo 6. apríla 2011 (1) a nariadenie Rady (EÚ) č. 330/2011 zo 6. apríla 2011 (2) v rozsahu, v akom sa týkajú žalobcu,
            
         
               —
            
            
               zaviazal žalovanú na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby, žalobca uvádza jeden žalobný dôvod založený na porušení povinnosti odôvodniť v rozsahu, v akom napadnuté rozhodnutie a nariadenie údajne porušujú článok 296 ZFEÚ, podľa ktorého sa v právnych aktoch inštitúcií Európskej únie uvedie odôvodnenie. Žalobca tvrdí, že na jednej strane dôvody neumožňovali pochopiť prečo bol žalobca zapísaný do zoznamov osôb, tvoriacich prílohu rozhodnutia a nariadenia, proti ktorým boli prijaté určité obmedzujúce opatrenia a na strane druhej, že toto nedostatočné odôvodnenie neumožnilo žalobcovi riadne namietať voči obmedzujúcim opatreniam, ktoré mu boli uložené.
   
      (1)  Rozhodnutie Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 93, s. 20).
   
      (2)  Nariadenie Rady (EÚ) č. 330/2011 zo 6. apríla 2011,ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 93, s. 10).